
NAVODILA ZA PISANJE PRISPEVKA ZA SREČANJE »SIMPOZIJ BIOTEHNIŠKE FAKULTETE - SimBiozij«

Imena in priimki avtorjev: 
Ključne besede: 
Vsebina
Prispevek naj na kratek in jasen način predstavi raziskovalno delo avtorjev. Vsebovati mora opredelitev raziskovalnega problema oziroma področja raziskave, namen dela ter kratek opis uporabljenih metod. Poudarek naj bo na glavnih ugotovitvah raziskave in njihovem pomenu.

Tehnična navodila pisanja
Prispevek naj bo pripravljen v programu Microsoft Word (.docx) in oblikovan enotno. Besedilo naj bo napisano s pisavo Times New Roman, velikost 12 pt, z razmikom med vrsticami 1,15 in obojestransko poravnano. Odstavki naj bodo med seboj ločeni s prazno vrstico. Stran naj bo formata A4 z robovi približno 2,5 cm na vseh straneh.
Prispevek naj bo napisan kot strnjeno in smiselno povezano besedilo brez podnaslovov. Pri pisanju naj se uporablja enotna terminologija in jasen, strokoven jezik. Latinska znanstvena imena naj bodo zapisana ležeče, preostalo besedilo pa pokončno.
Slike, preglednice in diagrami niso zaželeni.
Besedilo prispevka naj brez seznama literature obsega največ 500 besed in mora biti pripravljeno v slovenskem ali opcijsko v angleškem jeziku. Če prispevek vsebuje uporabljene vire ali literaturo, morajo biti ti ustrezno citirani v besedilu in navedeni v poglavju Literatura v skladu z veljavnimi Navodili za oblikovanje pisnih izdelkov Biotehniške fakultete.

